《吕左丞书院》
明代·陆深

穹林古寺有残僧，指点前朝吕左丞。石洞岁深苔黯黯，砺墙春左雪层层。

旧藏万卷龙常护，欲寄双椷雁可凭。星斗夜阑云雾里，州人遥见读书灯。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。